Γνωμοδότηση της Επιτροπής των Περιφερειών για:

- την «Πρόταση κανονισμού (ΕΚ) του Συμβουλίου σχετικά με τη μεταρρύθμιση της Κοινής Γεωργικής Πολιτικής»:

«Κανονισμός (ΕΚ) του Συμβουλίου περί χρηματοδοτήσεως της κοινής γεωργικής πολιτικής» 7 «Κανονισμός (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1766/92 περί κοινής οργανώσεως αγοράς στον τομέα των σιτηρών και για την κατάργηση του κανονισμού (ΕΟΚ) αριθ. 2731/75 του Συμβουλίου περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου» 7 «Κανονισμός (ΕΚ) του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών» 7 «Κανονισμός (ΕΚ) του Συμβουλίου περί κοινής οργανώσεως αγοράς στον τομέα του βοείου κρέατος» 7 «Κανονισμός (ΕΚ) του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων» 7 «Κανονισμός (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων» 7 «Κανονισμός (ΕΚ) του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής» 7 «Κανονισμός (ΕΚ) του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)» 7 - την «Πρόταση κανονισμού (ΕΚ) του Συμβουλίου περί των γενικών διατάξεων για τα διαρθρωτικά ταμεία» 7 - την «Πρόταση κανονισμού (ΕΚ) του Συμβουλίου για την κοινή οργάνωση αγοράς στον αμπελοοινικό τομέα» 7 - την «Πρόταση κανονισμού (ΕΚ) του Συμβουλίου σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες για ένταξη χώρες της Κεντρικής και Ανατολικής Ευρώπης κατά την προενταξιακή περίοδο»

(1999/C 93/01)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την Ανακοίνωση της Επιτροπής προς το Συμβούλιο, το ΕΚ, την ΟΚΕ και την ΕΤΠ σχετικά με τις νομοθετικές προτάσεις του Προγράμματος Δράσης 2000: γενική άποψη 7

έχοντας υπόψη την «Πρόταση κανονισμού του Συμβουλίου σχετικά με τη μεταρρύθμιση της ΚΓΠ» [COM(98) 158 τελικό - 98/0112 (CNS) - 98/0107 (CNS) - 98/0108 (CNS) - 98/0109 (CNS) - 98/0110 (CNS) - 98/0111 (CNS) - 98/0113 (CNS) - 98/0102 (CNS)] () 7

έχοντας υπόψη την «Πρόταση κανονισμού (ΕΚ) του Συμβουλίου περί των γενικών διατάξεων για τα διαρθρωτικά ταμεία» [COM(98) 131 τελικό - 98/0090 (AVC)] () 7

έχοντας υπόψη την «Πρόταση κανονισμού (ΕΚ) του Συμβουλίου περί της κοινής οργάνωσης αγοράς στον αμπελοοινικό τομέα» [COM(98) 370 τελικό - 98/0126 (CNS)] () 7

έχοντας υπόψη την «Πρόταση κανονισμού (ΕΚ) του Συμβουλίου σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες για ένταξη χώρες της Κεντρικής και Ανατολικής Ευρώπης κατά την προενταξιακή περίοδο» [COM(98) 153 τελικό - 98/100 (CNS)] () 7

έχοντας υπόψη την απόφαση της Επιτροπής από 18 Μαρτίου 1998 και τις αποφάσεις του Συμβουλίου από 24 Απριλίου και 20 Ιουλίου 1998 περί διαβουλεύσεως με την ΕΤΠ όσον αφορά το θέμα, σύμφωνα με το άρθρο 198 Γ(α) της ΣΕΚ 7

έχοντας υπόψη την απόφαση του Προεδρείου από 13 Μαΐου 1998 με την οποία ανατέθηκε η προετοιμασία της γνωμοδότησης στην επιτροπή 2 «Γεωργία, Ανάπτυξη της Υπαίθρου και Αλιεία» 7

έχοντας υπόψη τις γνωμοδοτήσεις της [CDR 239/96 fin ()] για την «ΚΓΠ και τη διεύρυνση προς την Ανατολή» [CDR 17/96 fin ()] για τις «Περιφερειακές επιπτώσεις της μεταρρύθμισης της ΚΓΠ» 7

έχοντας υπόψη τη γνωμοδότηση (CDR 273/98 rev. 2) που υιοθέτησε η επιτροπή 2 στις 10 Δεκεμβρίου 1998 (Εισηγητές: οι κ. Bocklet και Penttilδ) 7

υιοθέτησε, κατά την 27η σύνοδο ολομέλειας της 13ης/14ης Ιανουαρίου 1999 (συνεδρίαση της 14ης Ιανουαρίου), την ακόλουθη γνωμοδότηση.

1. Εισαγωγή

1.1. Οι προτάσεις σχετικά με το κεφάλαιο του Προγράμματος Δράσης 2000 που αφορά τη γεωργία υποβλήθηκαν στις 18 Μαρτίου 1998. Σχετικά διαπιστώνεται ότι η Επιτροπή επιβεβαιώνει τις πρώτες απόψεις που είχε εκφράσει τον Ιούλιο 1997. Μέσω μιας έντονης μείωσης των τιμών στήριξης στο επίπεδο των τιμών της παγκόσμιας αγοράς, θα εξασφαλισθούν τόσο η ανάπτυξη της εσωτερικής αγοράς όσο και μια σημαντικότερη συμβολή της ευρωπαϊκής γεωργίας στην εξέλιξη της παγκόσμιας αγοράς. Η συρρίκνωση του εισοδήματος των γεωργών ως αποτέλεσμα της μείωσης των τιμών θα αντισταθμισθεί μόνο εν μέρει από τις προβλεπόμενες άμεσες ενισχύσεις. Εξάλλου, η αντιστάθμιση αυτή θα είναι λιγότερο σημαντική από εκείνη που πρότεινε η Επιτροπή τον Ιούλιο 1997. Με τις προτάσεις που υποβάλλει, η Επιτροπή επιθυμεί επίσης να ανταποκριθεί στις προκλήσεις που προκύπτουν από τη διεύρυνση προς την Κεντρική και Ανατολική Ευρώπη.

1.2. Τα ανεξάρτητα μέτρα για την υποστήριξη των γεωργικών διαρθρώσεων (στόχος 5α) και των αγροτικών περιοχών (στόχος 5β) δεν θα διατηρηθούν με τη σημερινή τους μορφή αλλά θα συγχωνευθούν σε ένα νέο στόχο 2, βάσει του οποίου θα καλύπτονται και οι περιφέρειες με παρακμάζουσες βιομηχανίες, καθώς και οι αστικές περιοχές που αντιμετωπίζουν προβλήματα. Ως συμπληρωματικό μέτρο προτείνεται η παροχή οριζόντιας υποστήριξης για την ανάπτυξη των αγροτικών περιοχών, η οποία θα χρηματοδοτηθεί από το ΕΓΤΠΕ, τμήμα Εγγυήσεων.

1.3. Η ΕΤΠ υιοθετεί θέση ως προς τις ακόλουθες προτάσεις κανονισμών σχετικά με τον γεωργικό τομέα:

- Πρόταση κανονισμού περί χρηματοδοτήσεως της κοινής γεωργικής πολιτικής.

- Πρόταση κανονισμού για την τροποποίηση του κανονισμού (ΕΟΚ) αριθ. 1766/92 περί κοινής οργανώσεως αγοράς στον τομέα των σιτηρών και για την κατάργηση του κανονισμού (ΕΟΚ) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου.

- Πρόταση κανονισμού για τη θέσπιση καθεστώτος στήριξης των παραγωγών ορισμένων αροτραίων καλλιεργειών.

- Πρόταση κανονισμού περί κοινής οργανώσεως αγοράς στον τομέα του βοείου κρέατος.

- Πρόταση κανονισμού περί κοινής οργανώσεως αγοράς στον τομέα του γάλακτος και των γαλακτοκομικών προϊόντων.

- Πρόταση κανονισμού για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων.

- Πρόταση κανονισμού σχετικά με τη θέσπιση κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής.

- Πρόταση κανονισμού για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ).

- Πρόταση κανονισμού περί των γενικών διατάξεων για τα Διαρθρωτικά Ταμεία.

- Πρόταση κανονισμού για την κοινή οργάνωση αγοράς στον αμπελοοινικό τομέα, η οποία δεν συμπεριλαμβάνεται στο Πρόγραμμα δράσης 2000 αλλά εξετάζεται σε συνάφεια με τα θέματα του σχετικού προγράμματος.

- Πρόταση κανονισμού σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες για ένταξη χώρες της Κεντρικής και Ανατολικής Ευρώπης κατά την προενταξιακή περίοδο.

2. Βασικές παρατηρήσεις

2.1. Τα γεωργικά προϊόντα στην Ευρωπαϊκή Ένωση παράγονται σύμφωνα με υψηλά οικολογικά πρότυπα. Προκειμένου να διατηρηθούν τα υψηλά πρότυπα και να εξασφαλιστεί ένα υψηλό επίπεδο προστασίας για τα ζώα, πρέπει να συνεκτιμώνται οι σχετικές δαπάνες.

2.2. Οι προσεχείς διαπραγματεύσεις στα πλαίσια του ΠΟΕ, η διεύρυνση προς τα κράτη της Κεντρικής και Ανατολικής Ευρώπης και η μεταβολή του τρόπου χρηματοδότησης της Ευρωπαϊκής Ένωσης καθιστούν τη μεταρρύθμιση της Κοινής Γεωργικής Πολιτικής αναπόφευκτη. Στόχος της εν λόγω μεταρρύθμισης θα είναι η βελτίωση της ανάπτυξης της υπαίθρου και της γενικής ανταγωνιστικότητας της ευρωπαϊκής γεωργίας, η συμβολή στην εκμετάλλευση του εδάφους για την παραγωγή γεωργικών προϊόντων κατά τρόπο ώστε να εξασφαλίζονται η προστασία του περιβάλλοντος και η εξοικονόμηση φυσικών πόρων, η διασφάλιση υψηλών προτύπων ασφάλειας και ποιότητας των τροφίμων, η διατήρηση των δυνατοτήτων εκμετάλλευσης που υπάρχουν στις αγροτικές περιοχές και η προαγωγή της οικονομικής αποδοτικότητας των γεωργικών εκμεταλλεύσεων. Για την επίτευξη των εν λόγω στόχων είναι απαραίτητες οι ακόλουθες δράσεις:

- η εξασφάλιση επαρκούς εξωτερικής προστασίας,

- η συνεκτίμηση των ιδιαίτερων χαρακτηριστικών της ευρωπαϊκής γεωργίας,

- μειώσεις των τιμών μόνο στο βαθμό που αυτές επιβάλλονται από την αγορά,

- μία ορθότερη χρησιμοποίηση των μέτρων για τον έλεγχο των ποσοτήτων,

- μία πλήρης αντιστάθμιση της μείωσης των τιμών, μέσω της χορήγησης άμεσων ενισχύσεων,

- η καθιέρωση ενός συστήματος που δεν θα περιλαμβάνει γραφειοκρατικά εμπόδια, και

- η προαγωγή της επαγγελματικής κατάρτισης και επιμόρφωσης.

Γενικά, είναι αναγκαία η αυστηρή εφαρμογή της αρχής της επικουρικότητας ως το περιφερειακό επίπεδο στο σχεδιασμό και την εκτέλεση των διάφορων πολιτικών, με σεβασμό και τήρηση της κατανομής των αρμοδιοτήτων που ορίζει η έννομη τάξη κάθε κράτους μέλους.

3. Αξιολόγηση των προτάσεων της Επιτροπής σχετικά με την τροποποίηση των οργανώσεων αγοράς

3.1. Ο τομέας των αροτραίων καλλιεργειών

3.1.1. Η ΕΤΠ εκτιμά ότι η τρέχουσα κατάσταση της αγοράς και οι ρυθμίσεις που θέσπισε ο ΠΟΕ δεν καθιστούν απαραίτητη τη μείωση των τιμών παρέμβασης στον τομέα των σιτηρών κατά 20 %.

3.1.2. Η ΕΤΠ εκφράζει ακόμη την άποψη ότι η μείωση των τιμών παρέμβασης αντανακλάται άμεσα στις τιμές παραγωγής, ιδίως όσον αφορά τα σιτηρά βοσκής. Αυτό το στόχο επιδιώκει και η Επιτροπή μέσω του καθορισμού του ποσοστού αναφοράς για την υποχρεωτική παύση καλλιέργειας σε 0 %. Συνεπώς, οι παραγωγοί χρειάζεται να λάβουν μια πλήρη αντιστάθμιση για τη μείωση των τιμών παρέμβασης. Εξάλλου, η συρρίκνωση των τιμών των σιτηρών που απορρέει από τις προτεινόμενες μεταρρυθμίσεις θα έχει ως συνέπεια, ιδίως στις μειονεκτικές περιοχές της Ένωσης, το ποσό που εισπράττεται για ένα προϊόν να μην καλύπτει το ανάλογο κόστος παραγωγής.

3.1.3. Η ενίσχυση του ενσιρωμένου αραβοσίτου αποτελεί αντιστάθμιση στους τομείς του γάλακτος και του βοείου κρέατος. Ωστόσο, χρειάζεται να αναζητηθούν λύσεις βάσει των οποίων θα εξασφαλισθεί η ανταγωνιστικότητα των χλωρών ζωοτροφών και των μόνιμων λιβαδιών έναντι του ενσιρωμένου αραβοσίτου, σε περιφέρειες όπου ο αραβόσιτος δεν είναι δυνατό να καλλιεργηθεί λόγω των κλιματολογικών συνθηκών. Πρέπει λοιπόν να προβλεφθούν ειδικές ενισχύσεις για τα προϊόντα αυτά, με σκοπό την ανάπτυξη των διαφόρων περιοχών της Ευρωπαϊκής Ένωσης.

3.1.4. Στον τομέα των ελαιούχων σπόρων, η δραστική συρρίκνωση της ενίσχυσης βάσει της έκτασης θα μπορούσε να προκαλέσει μια ανάλογη μείωση της ανταγωνιστικότητας της σχετικής καλλιέργειας. Καθίσταται απαραίτητη η θέσπιση διαφοροποιημένης ενίσχυσης για τους ελαιούχους σπόρους, όπως υπάρχει και σήμερα. Λόγω της παράτασης της προθεσμίας για την παροχή αντισταθμιστικών αποζημιώσεων, αναμένεται ότι οι γεωργικές εκμεταλλεύσεις θα υποστούν απώλειες τόκων και θα αντιμετωπίσουν προβλήματα ρευστότητας. Αν το σύνηθες ποσοστό της παύσης της καλλιέργειας καθορισθεί σε 0 %, ένα από τα πιο αποτελεσματικά συστήματα για τον έλεγχο των ποσοτήτων θα καταργηθεί. Για το λόγο αυτό, η Επιτροπή των Περιφερειών διαφωνεί με την παράταση της προθεσμίας για την παροχή αντισταθμιστικών αποζημιώσεων. Ο καθορισμός της εθελούσιας παύσης της καλλιέργειας σε 10 % της καλλιεργούμενης έκτασης (ελάχιστο όριο) οδηγεί σε άσκοπους περιορισμούς.

3.1.5. Στο κείμενο δεν περιλαμβάνονται συγκεκριμένα μέτρα για την ενίσχυση των ανανεώσιμων πρώτων υλών για βιομηχανική ή ενεργειακή χρήση (π.χ. εργοστάσια θερμότητας, μετατροπή σε βιοντήζελ κ.λπ.). Μια τέτοιου είδους πολιτική θα πρέπει να καθιερωθεί ιδίως μέσω της ενσωμάτωσης ενός ιδιαίτερου κεφαλαίου για το θέμα αυτό στον κανονισμό για το ΕΓΤΠΕ.

3.1.6. Η Επιτροπή των Περιφερειών ζητεί τη διατήρηση του βασικού υπεδάφους των περιφερειών στον νέο Κανονισμό που θα ρυθμίζει την ΚΟΑ των αροτραίων καλλιεργειών.

3.2. Ο τομέας του βοείου κρέατος

3.2.1. Οι προτάσεις που αφορούν τον τομέα του βοείου κρέατος έχουν ως συνέπεια μια αισθητή επιδείνωση της κατάστασης στις ήδη υφιστάμενες στρεβλώσεις του ανταγωνισμού που εντείνονται εις βάρος των παραδοσιακών μεθόδων εντατικής πάχυνσης.

3.2.2. Η μετάβαση από το σύστημα μόνιμων παρεμβάσεων στα συστήματα προαιρετικών παρεμβάσεων και ιδιωτικής αποθεματοποίησης είναι μια ορθή ενέργεια. Εν τούτοις, η αντιστάθμιση των προβλεπόμενων μειώσεων των τιμών θα είναι εντελώς ανεπαρκής. Σχετικά, η επέκταση των άμεσων ενισχύσεων στις δαμαλίδες και τις ηλικιωμένες αγελάδες δεν θα βελτιώσει την κατάσταση, δεδομένου ότι η αφαίρεση πόρων, για το σκοπό αυτό, από τα κονδύλια για τα οποία έχει καθορισθεί ένα ανώτατο όριο επιβαρύνει τις άλλες κατηγορίες ζώων.

3.2.3. Η διατήρηση των παλαιών και πολύπλοκων ρυθμίσεων σε συνδυασμό με την καθιέρωση νέων, σύνθετων μέτρων έχουν ως συνέπεια μια έντονη αύξηση των γραφειοκρατικών διαδικασιών και των ελέγχων εκ μέρους των ατόμων που εκτρέφουν βοοειδή και των εθνικών αρχών.

3.2.4. Το ανώτατο όριο των 90 ζώων παρεμποδίζει την ανάπτυξη ανταγωνιστικών εκμεταλλεύσεων.

3.2.5. Η βελτίωση των κινήτρων για την εκτατικοποίηση της παραγωγής στον τομέα του βοείου κρέατος λαμβάνει υπόψη τις περιβαλλοντικές πτυχές της παραγωγής, πράγμα που η ΕΤΠ θεωρεί ιδιαίτερα αξιέπαινο. Σχετικά, υπογραμμίζονται όμως οι μεγάλες διαφορές μεταξύ των περιοχών παραγωγής της ΕΕ. Για παράδειγμα, η ρύθμιση που αφορά τους μόνιμους λειμώνες δεν είναι κατάλληλη για όλα τα κράτη μέλη, δεδομένου ότι σε ορισμένες περιοχές τα λιβάδια αποτελούν μέρος του συστήματος εναλλασσόμενης καλλιέργειας. Τούτο πρέπει να το λάβει υπόψη η Επιτροπή κατά τις προτάσεις της όσον αφορά την επιδότηση για την εκτατικοποίηση.

3.2.6. Πάντως, ανεξάρτητα από το θέμα αυτό, η κοινοτική υποστήριξη χρειάζεται επίσης να προσανατολισθεί στις διάφορες μορφές παραγωγής βοείου κρέατος, ανάλογα με την περιφέρεια. Σε περιοχές όπου η γεωργική δραστηριότητα επικεντρώνεται στην πάχυνση βοοειδών, το εισόδημα των γεωργών πρέπει επίσης να διατηρηθεί σε κατάλληλα επίπεδα. Προς το σκοπό αυτό, χρειάζεται να εξασφαλισθεί ότι οι πόροι που διατίθενται στα κράτη μέλη αντιστοιχούν στο ποσοστό παραγωγής ώστε ο ανταγωνισμός μεταξύ των περιφερειών παραγωγής διαφόρων προϊόντων να μην στρεβλώνεται. Στις περισσότερες περιφέρειες που δραστηριοποιούνται παραδοσιακά στην πάχυνση βοοειδών, οι δείκτες πυκνότητας είναι σαφώς χαμηλότεροι από τα ανώτατα όρια που έχουν προσδιορισθεί βάσει του κοινοτικού δικαίου 7 συνεπώς, τα συστήματα αυτά θεωρούνται επίσης συμβατά με τους στόχους της κοινοτικής πολιτικής για το περιβάλλον.

3.3. Ο τομέας του γάλακτος

3.3.1. Η Επιτροπή υποθέτει ότι, μέσω της μείωσης των τιμών παρέμβασης για τα γαλακτοκομικά προϊόντα, θα αυξηθεί η κατανάλωση στο σχετικό τομέα και θα τονωθεί η ανταγωνιστικότητα της Ένωσης. Εντούτοις, η ΕΤΠ εκτιμά ότι η κατανάλωση στην Ένωση δεν θα σημειώσει άνοδο, διότι οι τροποποιήσεις των τιμών των βασικών προϊόντων επηρεάζουν την κατανάλωση σε ασήμαντο βαθμό. Επιπλέον, ενόψει της αύξησης των ποσοστώσεων κατά 2 %, υπάρχει κίνδυνος η ρύθμιση σχετικά με τις ποσοστώσεις να καταστεί λιγότερο αποτελεσματική, δεδομένου ότι η πίεση που ασκείται στις τιμές θα ενταθεί.

3.3.2. Η ΕΤΠ θεωρεί ότι η ρύθμιση σχετικά με τις γαλακτοκομικές ποσοστώσεις έχει αποδειχθεί αποτελεσματική. Μειώσεις των τιμών πρέπει να επιδιωχθούν μόνο στο μέτρο που οι αγορές καθιστούν αναγκαία μια παρόμοια ενέργεια. Οι σχετικές μειώσεις επιβάλλεται να αντισταθμισθούν πλήρως.

3.3.3. Ο προτεινόμενος μηχανισμός των τεσσάρων μορφών αντισταθμιστικών ενισχύσεων (χορήγηση βασικής πριμοδότησης στους τομείς του γάλακτος και του βοείου κρέατος, προαιρετική χορήγηση συμπληρωματικών πριμοδοτήσεων για την αντιστάθμιση των απωλειών στους τομείς του γάλακτος και του βοείου κρέατος) είναι εξαιρετικά περίπλοκος και ακατάλληλος, δεδομένου ότι, κατ'αυτό τον τρόπο, ορισμένα βοοειδή υφίστανται διακριτική μεταχείριση σε σχέση με άλλα και αυξάνονται οι γραφειοκρατικές διαδικασίες. Η ΕΤΠ υποστηρίζει την άποψη ότι χρειάζεται να ανευρεθούν λύσεις που να εξασφαλίζουν μια ισόρροπη χρηματική υποστήριξη σε όλες τις περιφέρειες.

3.3.4. Σε σχέση με την παράταση της ισχύος της ρύθμισης για τις γαλακτοκομικές ποσοστώσεις, οι προτάσεις που υποβάλλει η Επιτροπή για την ενίσχυση των γεωργών δεν είναι ικανοποιητικές.

3.3.5. Οι ποσοστώσεις είναι αναγκαίο να κατανεμηθούν μεταξύ των ενεργών παραγωγών κατά την έναρξη της παραταθείσας περιόδου, οι δε υποχρεώσεις σχετικά με την έκταση, πρέπει να καταργηθούν, ενώ χρειάζεται να εξασφαλισθεί ότι οι παραγωγοί οι οποίοι παύουν να παράγουν γάλα μετά το 2000 θα παραχωρούν τα δικαιώματά τους όσον αφορά τις ποσοστώσεις. Εξάλλου, πρέπει να ληφθούν υπόψη οι ιδιαιτερότητες των ορεινών περιοχών. Προς τούτο, χρειάζεται να εξασφαλισθεί στο επίπεδο κάθε κράτους μέλους η διατήρηση των ποσοστώσεων στις ορεινές περιοχές, ιδίως για να καταστεί δυνατή η συνέχιση της δραστηριότητας εκμετάλλευσης των νέων γεωργών.

3.3.6. Η ΕΤΠ επικροτεί την πρόταση της Επιτροπής σχετικά με τη διατήρηση του κανόνα για τις ποσοστώσεις έως το 2006 επειδή διαφορετικά σε μεγάλα μέρη της Ευρώπης θα διακοπεί η παραγωγή γάλακτος. Ωστόσο, η Επιτροπή οφείλει να δώσει μια σαφή απάντηση στο ερώτημα της μεταχείρισης που επιφυλάσσεται στο σχετικό κανόνα μετά την περίοδο αυτή. Η ΕΤΠ υπενθυμίζει ότι οι επενδύσεις στην παραγωγή γάλακτος έχουν μακροπρόθεσμο χαρακτήρα και ότι, επομένως, οι αποφάσεις σχετικά με τη ρύθμιση της αγοράς γάλακτος πρέπει να λαμβάνουν υπόψη και την περίοδο μετά το 2006.

3.4. Τα εθνικά ανώτατα όρια

3.4.1. Η ΕΤΠ υποστηρίζει την πρόταση της Επιτροπής σχετικά με την καταβολή ενός μέρους των ενισχύσεων βάσει του καθορισμού εθνικών ανώτατων ορίων που σχετίζονται με τα ζώα ή την έκταση. Κατ'αυτό τον τρόπο, η ΚΓΠ καθίσταται πιο ευέλικτη. Τα ανώτατα όρια πρέπει να καθοριστούν, κατά το δυνατόν, ανάλογα με τις σημερινές ποσοστώσεις παραγωγής.

3.4.2. Οι απώλειες εισοδήματος των γεωργών πρέπει να αντισταθμισθούν πλήρως, ανεξάρτητα από τα εθνικά ανώτατα όρια. Η Επιτροπή οφείλει όμως να εξασφαλίσει ότι οι ενισχύσεις που υπερβαίνουν τα ανώτατα εθνικά όρια δεν στρεβλώνουν τον ανταγωνισμό.

3.4.3. Μειονεκτήματα που στρεβλώνουν τον ανταγωνισμό στα παραδοσιακά χαρακτηριστικά της παραγωγικής αλυσίδας δεν επιτρέπεται να υφίστανται σε ορισμένες περιφέρειες. Τούτο ισχύει, π.χ., για την αντισταθμιστική πληρωμή για διπλή χρήση στην οργάνωση αγοράς γάλακτος αλλά και για τις διαφορετικές παραγωγικές μεθόδους όσον αφορά το βόειο κρέας.

3.5. Τα καθεστώτα άμεσης στήριξης στο πλαίσιο της ΚΓΠ

3.5.1. Για να καταστεί δυνατή η αξιολόγηση του αντίκτυπου που θα έχουν οι κανόνες για την παροχή άμεσης στήριξης σε κάθε περιφέρεια, η Επιτροπή οφείλει να περιγράψει με σαφέστερο τρόπο το περιεχόμενο των αντισταθμιστικών μέτρων. Οι λεπτομέρειες εφαρμογής είναι αναγκαίο να υποβληθούν προτού το Συμβούλιο λάβει την απόφασή του.

3.5.2. Στόχος των ενισχύσεων που χορηγούνται στους γεωργούς είναι να αμβλυνθούν οι δυσκολίες προσαρμογής που αντιμετωπίζουν ιδίως οι λιγότερο ανταγωνιστικές περιφέρειες. Ωστόσο, οι ενισχύσεις αυτές δεν πρέπει ταυτόχρονα να έχουν αρνητικές συνέπειες για την επέκταση ήδη ανταγωνιστικών εκμεταλλεύσεων.

3.5.3. Κατά την ΕΤΠ, οι μεταρρυθμίσεις που προτείνει η Επιτροπή σε σχέση με την ΚΓΠ ενδέχεται να προκαλέσουν προβλήματα ηθικής, ιδίως στον τομέα του βοείου κρέατος. Η προταθείσα μείωση των τιμών των σιτηρών θα θέσει σε μειονεκτική θέση τη χλωρή ζωοτροφή έναντι των σιτηρών από την άποψη του ανταγωνισμού και θα έχει επίσης ως συνέπεια μια μεγαλύτερη χρησιμοποίηση σιτηρών στον τομέα του βοείου κρέατος. Κατά την άποψη της ΕΤΠ, τα συστήματα στήριξης της ΚΓΠ χρειάζεται να συλληφθούν με τέτοιο τρόπο ώστε η κτηνοτροφική δραστηριότητα να είναι αποδοτική στις διάφορες περιφέρειες, βάσει της χορήγησης φυσικών ζωοτροφών.

3.5.4. Οι προτάσεις για τη σταδιακή μείωση των άμεσων ενισχύσεων είναι κατ'αρχήν σωστές, αλλά απαράδεκτες στη σημερινή τους μορφή, επειδή επιβαρύνουν μονομερώς τις περιφέρειες. Θα πρέπει να θεσπισθούν πιο αυστηροί περιορισμοί, προκειμένου να επιτευχθεί ένας αποφασιστικός και οριστικός προσανατολισμός της ΚΓΠ προς τον παραγωγό, την ποιότητα του προϊόντος και την οικογενειακή εκμετάλλευση ή τη γεωργική επιχείρηση. Οι κτηνοτροφικές επιχειρήσεις, οι οποίες έχουν μεγάλη ανάγκη από εργατικό δυναμικό, θα απειληθούν ιδιαιτέρως από την καθιέρωση ανώτατων ορίων και τις βαθμιαίες μειώσεις. Για το λόγο αυτό, κατά τη χορήγηση αντισταθμιστικών ενισχύσεων πρέπει να λαμβάνονται υπόψη οι δαπάνες που επιβαρύνουν τις εν λόγω επιχειρήσεις.

3.5.5. Η προσαρμογή των άμεσων ενισχύσεων στην εξέλιξη της αγοράς υπονομεύει την αξιοπιστία και την ύπαρξή τους. Η αρχή αυτής της μορφής ενισχύσεων χρειάζεται να διατηρηθεί.

3.5.6. Η προσαρμογή των άμεσων ενισχύσεων θα πρέπει να καθορισθεί με όσο το δυνατόν μεγαλύτερη απλούστευση των διοικητικών διαδικασιών, ώστε να αποφευχθεί να αποτελέσει εσφαλμένο σημείο αναφοράς για τις εκμεταλλεύσεις που πρέπει να βελτιώσουν την ανταγωνιστικότητά τους μέσω της υιοθέτησης μέτρων ορθολογισμού. Το κριτήριο της απασχόλησης θα πρέπει να χρησιμοποιηθεί ως μέσο για να μπορέσει να επηρεάσει θετικά την αγορά εργασίας των αγροτικών περιοχών.

3.6. Ο τομέας του οίνου

3.6.1. Οι αλλαγές που παρατηρήθηκαν στην αγορά του οίνου από το 1987 είναι πολύ σημαντικές 7 επομένως, μια μεταρρύθμιση της κοινής οργάνωσης αγοράς στο σχετικό τομέα είναι εξαιρετικά αναγκαία. Η ισορροπία της εν λόγω αγοράς χρειάζεται να εξασφαλισθεί, μεταξύ άλλων, μέσω παρεμβάσεων (ειδική απόσταξη για τα οινοπνευματώδη ποτά, προώθηση στην αγορά του χυμού σταφυλιού και άλλων προϊόντων της αμπελοκαλλιέργειας, ταχύτατη απόσταξη σε περίπτωση έντονων διαταραχών της αγοράς και διατήρηση των ενισχύσεων σε σχέση με την ιδιωτική αποθεματοποίηση, της απόσταξης παραπροϊόντων της οινοποίησης και της απόσταξης οίνων που παράγονται από ποικιλίες διαφορετικές από τις οινοποιήσιμες).

Η ΕΤΠ τονίζει ότι ο στόχος της ισορροπίας μεταξύ προσφοράς και ζήτησης σε κοινοτική κλίμακα εξακολουθεί να είναι απαραίτητος και πρέπει να επιτευχθεί με την πρόσθεση των ισορροπιών της αγοράς σε περιφερειακό επίπεδο, μέσω της παρέμβασης του εμπορίου. Προς το σκοπό αυτό, είναι αναγκαία η εφαρμογή προγραμμάτων προσαρμογής της αμπελουργίας, που θα περιλαμβάνουν ρεαλιστικούς οικονομικούς στόχους και διαρθρωτικά μέτρα (νέες φυτεύσεις, μετατροπή και ανανέωση των καλλιεργειών, κ.λπ.), και τα οποία θα συμβάλλουν στην επίτευξη αυτής της περιφερειακής ισορροπίας.

3.6.2. Η πρόταση της Επιτροπής πρέπει να τροποποιηθεί στα ακόλουθα συγκεκριμένα σημεία:

- πρέπει να εισαχθεί, υπό καθορισμένους όρους, ένας υποχρεωτικός μηχανισμός για την πραγματοποίηση της αποστάξεως κρίσεως 7

- η χορήγηση νέων δικαιωμάτων φυτεύσεως πρέπει να υπερβαίνει την αύξηση που προτείνει η Επιτροπή για την πλήρη εκμετάλλευση των ευκαιριών της αγοράς 7

- πρέπει να αποφευχθεί η δυνατότητα εισαγωγής σταφυλιών ή συμπυκνωμένου μούστου και η οινοποίησή τους σε ευρωπαϊκούς οίνους 7

- η ισχύς των δικαιωμάτων φυτεύσεως πρέπει να υπερβαίνει τα πέντε έτη που προτείνει η Επιτροπή.

3.6.3. Η ενίσχυση της ρύθμισης σχετικά με το σύστημα παραγωγής ανά εκτάριο, βάσει της οποίας προβλέπονται λεπτομερείς περιορισμοί και υποχρεώσεις απόσταξης δεν είναι αποδεκτή. Η θέσπιση ρυθμίσεων σε σχέση με τους οίνους ποιότητας πρέπει να εξακολουθήσει να υπάγεται στην ευθύνη των κρατών μελών και των περιφερειών.

3.6.4. Η Ευρωπαϊκή Ένωση θα θεσπίσει και θα χρηματοδοτήσει ειδικά μέτρα για τη στήριξη της αμπελουργίας στις περιφέρειες που μειονεκτούν λόγω ειδικών κλιματολογικών δυσχερειών.

3.6.5. Η οινολογική παρασκευή πρέπει να λαμβάνει υπόψη τις περιφερειακές ιδιαιτερότητες.

Ο εμπλουτισμός με σακχαρόζη θα πρέπει να παραμείνει αυστηρά περιορισμένος στις περιφέρειες όπου αποτελεί παραδοσιακή μέθοδο.

3.6.6. Η Επιτροπή των Περιφερειών ζητά να περιληφθούν στους κύριους στόχους που θα πρέπει να επιδιώκει η ΚΟΑ του αμπελοοινικού τομέα οι εξής:

- Διασφάλιση δίκαιου εισοδήματος για τους παραγωγούς που διατηρούν την απασχόληση.

- Διασφάλιση της διατήρησης των αμπελώνων στις παραδοσιακές ζώνες παραγωγής.

- Ανάπτυξη της ζήτησης και της ανταγωνιστικότητας μέσω της ποιότητας των προϊόντων.

- Εμπορική προώθηση και αναζήτηση νέων αγορών.

3.6.7. Σε σχέση με τους κύριους στόχους που θα πρέπει να επιδιώκει η ΚΟΑ του αμπελοοινικού τομέα, οι οποίοι προτείνονται στην προηγούμενη παράγραφο, θα πρέπει να λαμβάνονται υπόψη η ενημέρωση των καταναλωτών και η τήρηση περιβαλλοντικώς ορθών μεθόδων παραγωγής.

4. Η ενσωμάτωση της πολιτικής για το περιβάλλον στην ΚΓΠ

4.1. Η συνεκτίμηση περιβαλλοντικών πτυχών κατά τη χορήγηση πριμοδοτήσεων επιτρέπει την ικανοποίηση συγκεκριμένων περιφερειακών απαιτήσεων από την άποψη του περιβάλλοντος. Ενδεχόμενες στρεβλώσεις του ανταγωνισμού μπορούν να αποφευχθούν μέσω της θέσπισης γενικών προδιαγραφών ανά την Ένωση. Χρειάζεται να εξασφαλισθεί ότι η ορθή πρακτική συνιστά τη βάση για τις απευθείας πληρωμές. Περαιτέρω οι προσφερόμενες από τους αγρότες περιβαλλοντικές υπηρεσίες επιβάλλεται να αμείβονται ιδιαιτέρως.

Η Επιτροπή αναμένει ότι με τη μείωση των τιμών παραγωγού θα περιορισθεί η χρήση λιπασμάτων και φυτοπροστατευτικών προϊόντων. Κατά πάσα πιθανότητα όμως, η μείωση της επιβάρυνσης του περιβάλλοντος που θα ακολουθήσει θα είναι ασήμαντη και αισθητή κυρίως σε περιοχές όπου οι φυσικές συνθήκες δεν ευνοούν την παραγωγή.

4.2. Η καθιέρωση μιας οικολογικής και κοινωνικής πολιτικής για τη γεωργία θα συμβάλλει έντονα

α) στη μακροπρόθεσμη σταθεροποίηση των αγροτικών περιοχών, με ειδική αναφορά στις ορεινές και τις μειονεκτικές περιοχές,

β) στη βελτίωση της ποιότητας των τροφίμων,

γ) στην εξασφάλιση των πολλαπλών λειτουργιών της γεωργίας, που νοούνται και ως πολλαπλή δραστηριότητα των γεωργικών εκμεταλλεύσεων,

δ) στην ανάπτυξη ανταγωνιστικών γεωργικών διαρθρώσεων, στο επίκεντρο των οποίων είναι οι μονοοικογενειακές και οι πολυοικογενειακές εκμεταλλεύσεις,

ε) στην εξασφάλιση του ευρωπαϊκού γεωργικού προτύπου στους κόλπους του ΠΟΕ,

στ) στη διάνοιξη νέων προοπτικών για τους νέους γεωργούς,

ζ) στην αποφυγή της απερήμωσης και της διάβρωσης του εδάφους.

5. Η χρηματοδότηση

5.1. Σύμφωνα με την Επιτροπή, η προσχώρηση των ΧΚΑΕ προϋποθέτει νέες χρηματοδοτικές προσπάθειες εκ μέρους της ΕΕ. Η συζήτηση για τις καθαρές συνεισφορές επανέρχεται στην ημερήσια διάταξη και, στα πλαίσια αυτά, η Επιτροπή υπέβαλε έκθεση για τη χρηματοδότηση της ΕΕ όπου τονίζονται τρεις δυνατότητες, υπό την προϋπόθεση ότι θα μπορούσε να επιτευχθεί πολιτική συναίνεση όσον αφορά την αναγκαιότητα της ρύθμισης των δημοσιονομικών ανισορροπιών. Οι δυνατότητες αυτές είναι οι εξής:

- μείωση ή κατάργηση του διορθωτικού μηχανισμού που ισχύει για το Ηνωμένο Βασίλειο και/ή μερική ή ολοκληρωτική αντικατάσταση του ΑΕΠ από άλλους πόρους,

- επιστροφή ενός μέρους των άμεσων ενισχύσεων (συγχρηματοδότηση) της ΚΓΠ που χορηγούνται στους αγρότες με μια αντίστοιχη μείωση του ανώτατου ορίου των ιδίων πόρων,

- καθολική εφαρμογή ενός διορθωτικού μηχανισμού για όλα τα κράτη μέλη όπου καταγράφεται δημοσιονομικό έλλειμμα.

5.2. Ο νέος προσανατολισμός της ΚΓΠ πρέπει να εξασφαλίζει μια εντονότερη συμμετοχή των κρατών μελών και των περιφερειών στη λήψη αποφάσεων σχετικά με την πολιτική για τα εισοδήματα των γεωργών.

6. Η περιφερειακή προσέγγιση της ΚΓΠ

6.1. Για τον ορθό καταμερισμό των οφελών και των δαπανών που προκύπτουν από τις πολιτικές αποφάσεις, καθώς και για μια απλούστερη εφαρμογή των μέτρων της γεωργικής πολιτικής, ο καθορισμός της πολιτικής αυτής και η κατανομή των αρμοδιοτήτων στο πλαίσιό της πρέπει να πραγματοποιηθούν με πλήρη σεβασμό της αρχής της επικουρικότητας και της κατανομής των αρμοδιοτήτων που ορίζεται από την εσωτερική έννομη τάξη κάθε κράτους μέλους. Ωστόσο, αυτό δεν πρέπει να θέσει υπό αμφισβήτηση την οικονομική αλληλεγγύη στην ΕΕ.

6.2. Όσον αφορά την πολιτική για την αγορά και τα εισοδήματα, η Κοινότητα είναι περισσότερο υπεύθυνη για τη διασφάλιση της λειτουργίας της κοινής αγοράς.

6.3. Εν προκειμένω οι περιφέρειες πρέπει να αναλάβουν σημαντικό ρόλο ακόμη και για τις μείζονες επιλογές στον γεωργικό τομέα είτε πρόκειται για κατευθύνσεις, είτε για εφαρμογές σε εθνικό και σε κοινοτικό επίπεδο.

7. Οι διαπραγματεύσεις στους κόλπους του ΠΟΕ

7.1. Κατά τη διάσκεψη του Ρίο, όλα τα κράτη υιοθέτησαν την αρχή της βιωσιμότητας σε σχέση με την εκμετάλλευση των φυσικών πόρων ως βασική αρχή της οικονομίας. Το Πρόγραμμα δράσης 2000 το οποίο εκπονήθηκε εν συνεχεία αποτελεί αυτή τη στιγμή αντικείμενο πολλών διαβουλεύσεων στην ΕΕ, οι οποίες διεξάγονται στους κόλπους των τοπικών αρχών έως και των επιχειρήσεων.

7.2. Ανέκαθεν, η αρχή της βιωσιμότητας αποτελούσε τη βασική αρχή της ευρωπαϊκής γεωργίας. Η συνετή χρησιμοποίηση των πόρων και η διατήρηση και διαφύλαξη των δυνατοτήτων που προσφέρει η φύση αποτελούν αρχές της μακροπρόθεσμης θεώρησης, η οποία εξασφαλίζει τη μεταβίβαση των κεκτημένων στις επόμενες γενεές.

7.3. Οι αρχές της βιωσιμότητας και της πολυλειτουργικότητας πρέπει οπωσδήποτε να αποτελέσουν την κύρια βάση και το πρότυπο κατά τις μελλοντικές διαπραγματεύσεις σχετικά με το παγκόσμιο εμπόριο γεωργικών προϊόντων. Τούτο είναι προς το συμφέρον του πληθυσμού ολόκληρης της γης και όχι μόνο της ευρωπαϊκής γεωργίας.

7.4. Η γεωργική πολιτική χρειάζεται να ενσωματώσει τις ανωτέρω αρχές, να συνάψει επαφές με όλες τις ενδιαφερόμενες κοινωνικές ομάδες και να αντιταχθεί σε αποκλειστικά οικονομικούς συλλογισμούς που βασίζονται στην αρχή μιας όσο το δυνατό πιο ολιγοδάπανης παραγωγής προϊόντων διατροφής, με αντίτιμο την εξαντλητική εκμετάλλευση της φύσης.

7.5. Η μονομερής μη εφαρμογή των μέτρων σε σχέση με την πολιτική των τιμών και της οργάνωσης αγοράς, τα οποία είναι ακόμη δυνατό να ληφθούν βάσει των υφιστάμενων ρυθμίσεων του ΠΟΕ, και η επακόλουθη μείωση της εξωτερικής προστασίας αποτελούν κατά τη γνώμη της ΟΚΕ, ακατάλληλα προκαταβολικά δώρα στους εταίρους στους κόλπους του ΠΟΕ, αν δεν υπάρξει δίκαιη και συγκεκριμένη ανταπόδοση, όπως, για παράδειγμα, η αναγνώριση και ο σεβασμός της αρχής της κοινοτικής προτίμησης και του διαφορικού χαρακτήρα που παρουσιάζει, λόγω της πολυλειτουργικότητάς του, μεγάλο μέρος της ευρωπαϊκής γεωργίας.

8. Η Κοινή Γεωργική Πολιτική και η διεύρυνση προς την Κεντρική και Ανατολική Ευρώπη

8.1. Η βαθμιαία διεύρυνση της ΕΕ προς τα γειτονικά κράτη της Κεντρικής και Ανατολικής Ευρώπης εξυπηρετεί σκοπούς σταθερότητας και ασφάλειας στην Ευρώπη και, συνεπώς, έχει ιδιαίτερη σημασία. Το θέμα αυτό ενδιαφέρει το σύνολο του πληθυσμού, και, επομένως, και τις γεωργικές οικογένειες ή τους αγρότες.

8.2. Σχετικά, υπογραμμίζεται ιδίως η καθιέρωση της οικονομίας αγοράς στις ΧΚΑΕ, καθώς και η σημασία της για την κοινωνική και οικονομική εξυγίανση των εν λόγω χωρών. Ο ρόλος της γεωργίας στον τομέα αυτό είναι βασικός.

8.3. Η κατάσταση της γεωργίας στα σημερινά κράτη μέλη της ΕΕ διαφέρει έντονα από εκείνη στα κράτη της Κεντρικής και Ανατολικής Ευρώπης. Το ίδιο ισχύει και για την τρέχουσα γεωργική πολιτική. Για το λόγο αυτό και προς το συμφέρον αμφότερων πλευρών, χρειάζεται να καθιερωθεί ένα πιο μακροπρόθεσμο μεταβατικό στάδιο. Το σχετικό ζήτημα πρέπει να αποτελέσει αντικείμενο διαφοροποιημένου, προσεκτικού και ορθού χειρισμού με παρεμβάσεις οι οποίες να έχουν ως στόχο να αποφευχθεί η κατάρρευση των τιμών των προϊόντων. Κατά την υιοθέτηση μέτρων και την πρόβλεψη διάφορων μεταβατικών περιόδων χρειάζεται να λαμβάνεται υπόψη η ιδιαίτερη κατάσταση κάθε συνδεδεμένου κράτους.

8.4. Τόσο οι ΧΚΑΕ όσο και τα κράτη μέλη της ΕΕ πρέπει να προετοιμασθούν ενόψει της διευρυμένης κοινής γεωργικής αγοράς, ώστε να αποφευχθούν οικονομικές και κοινωνικές στρεβλώσεις.

8.5. Σύμφωνα με τις προτάσεις της Επιτροπής, πρέπει κατ'αρχήν να χορηγηθούν στις ΧΚΑΕ οι ενισχύσεις, στον τομέα της καθιέρωσης διαρθρώσεων, οι οποίες θα προσφέρουν στη γεωργία των εν λόγω χωρών μια πραγματική ευκαιρία ανάπτυξης. Ωστόσο, πρέπει να αποφευχθεί η δημιουργία πλεονασμάτων τα οποία δεν θα είναι δυνατό να διοχετευθούν.

8.6. Σε σχέση με τη διεύρυνση προς την Κεντρική και Ανατολική Ευρώπη, δεν πρέπει σε καμία περίπτωση να θεσπισθούν ρυθμίσεις, οι οποίες θα απειλούσαν την ύπαρξη μιας γεωργίας που επεκτείνεται σε όλες τις περιφέρειες της διευρυμένης ΕΕ.

8.7. Για τους λόγους αυτούς είναι αναγκαία αφενός η προοδευτική προσαρμογή της ΚΓΠ για την Ένωση των 15 και αφετέρου η εφαρμογή της ΚΓΠ για τις ΧΚΑΕ.

9. Συμπεράσματα της ΕΤΠ

9.1. Οι προτάσεις κανονισμών σχετικά με το γεωργικό κεφάλαιο που συμπεριλαμβάνεται στο Πρόγραμμα Δράσης 2000 δεν ανταποκρίνονται ακόμη στην απαίτηση για μια μεταρρύθμιση της γεωργικής πολιτικής που να επιτρέπει την προσαρμογή του σχετικού τομέα στις μελλοντικές εξελίξεις. Η ΕΤΠ προτείνει όπως διασφαλισθεί το ευρωπαϊκό γεωργικό πρότυπο βάσει του Προγράμματος 2000 κατά τις διαπραγματεύσεις στους κόλπους του ΠΟΕ.

9.2. Η ΕΤΠ πιστεύει ότι η ΚΓΠ πρέπει να έχει οικολογικό και κοινωνικό προσανατολισμό ώστε οι περιβαλλοντικές υπηρεσίες που υπερβαίνουν τις απαιτήσεις γενικώς αναγνωρισμένης καλής πρακτικής όπως έχει ορισθεί σε ευρωπαϊκό επίπεδο, να καταβάλλονται χωριστά. Πιστεύει, επίσης ότι τα ειδικά περιφερειακά προβλήματα θα πρέπει να επιλυθούν με βάσει καταλόγους δράσεων και στόχων καθώς και με βάση προγράμματα για τη λήψη μέτρων. Η ενσωμάτωση μιας οικολογικής και κοινωνικής πτυχής στη γεωργική πολιτική μπορεί να συμβάλει ουσιαστικά στη σταθεροποίηση των αγροτικών περιοχών μακροπρόθεσμα, στη βελτίωση της ποιότητας των τροφίμων, στην ανάπτυξη των πολλαπλών λειτουργιών της γεωργίας, στην καθιέρωση ανταγωνιστικών γεωργικών διαρθρώσεων, με επίκεντρο την οικογενειακή εκμετάλλευση ή τη γεωργική επιχείρηση, στη διατήρηση του ευρωπαϊκού γεωργικού προτύπου στους κόλπους του ΠΟΕ και στη διάνοιξη νέων προοπτικών για τους νέους γεωργούς αλλά και για τον «αγροτικό χώρο» γενικά ως χώρο ζωής και οικονομικής δραστηριότητας. Ιδιαιτέρως, κρίνεται σκόπιμο να ληφθούν υπόψη οι διάφορες διαρθρωτικές καταστάσεις της γεωργίας στην Ευρώπη (ορεινές μειονεκτικές περιοχές, εύφορες και άγονες εκτάσεις, περιφερειακές περιοχές κ.λπ.).

9.3. Η ΕΤΠ ζητεί όπως η συνάφεια μεταξύ της χρηματοδότησης της Κοινότητας και των δαπανών της ΚΓΠ λαμβάνεται υπόψη.

9.4. Εξάλλου, η ΕΤΠ απαιτεί μια διεύρυνση του πεδίου δράσης των εθνικών αρχών κατά την εφαρμογή της κοινής γεωργικής πολιτικής, δεδομένου ότι η Ένωση περιλαμβάνει ευρείες και εξαιρετικά διαφορετικές περιοχές από γεωγραφική άποψη και οι συνθήκες παραγωγής διαφέρουν. Σύμφωνα με τα πορίσματα της συνόδου που διοργανώθηκε στο Λουξεμβούργο το Δεκέμβριο 1997, η ευρωπαϊκή γεωργία, ως οικονομικός τομέας, πρέπει να διαδραματίζει πολύπτυχο ρόλο, να είναι βιώσιμη και ανταγωνιστική, και να επεκτείνεται σε ολόκληρη την επικράτεια της Ένωσης, συμπεριλαμβανομένων των περιφερειών που αντιμετωπίζουν ιδιαίτερα προβλήματα. Οι ευρωπαϊκές γενικές προϋποθέσεις πρέπει όμως να διαμορφωθούν με τέτοιο τρόπο ώστε νέου τύπου στρεβλώσεις του ανταγωνισμού να αποφευχθούν ακόμη περισσότερο.

9.5. Η ΕΤΠ υπογραμμίζει την ανάγκη όπως η αρχές της συνέχειας και της πολυλειτουργικότητας μετατραπούν σε βάση μελλοντικών διαπραγματεύσεων σχετικά με το παγκόσμιο εμπόριο γεωργικών προϊόντων.

9.6. Η ΕΤΠ θεωρεί ότι, κατά την διεύρυνση προς Ανατολάς, όλοι οι παράγοντες πρέπει να προετοιμασθούν προς τη διευρυμένη γεωργική αγορά για να αποφευχθούν οικονομικά και κοινωνικά προβλήματα. Στο σημείο αυτό απαιτούνται επίσης επαρκώς μακρές μεταβατικές περίοδοι. Η διατήρηση μιας εκτατικής ευρωπαϊκής γεωργίας, η οποία να προσανατολίζεται προς την πολυμορφία αλλά και προς οικολογικές και κοινωνικές αρχές αποτελεί παράλληλα ύψιστο στόχο. Η ΕΤΠ τονίζει και πάλι το αίτημα που έχει διατυπώσει επανειλημμένα σχετικά με τη δέσμευση των ΧΚΑΕ να εισαγάγουν (γεωργικά) περιβαλλοντικά πρότυπα και να χρησιμοποιούν ανανεώσιμες πρώτες ύλες ήδη πριν από την προσχώρησή τους στην Ένωση.

9.7. Η ΕΤΠ ζητεί όπως η διαρθρωτική μετατροπή στην γεωργία συνοδευτεί με τέτοιο τρόπο ώστε μέσω της ολοκληρωμένης ανάπτυξης του αγροτικού χώρου (τόσο του γεωργικού όσο και του μη γεωργικού τομέα) όχι μόνο να διασφαλισθεί αλλά και να αυξηθεί η ποιότητα του χώρου αυτού από οικονομική, οικολογική, πολιτιστική και κοινωνική άποψη, και κατ'αυτόν τον τρόπο να προωθείται διαρκώς η υλοποίηση του ευρωπαϊκού αγροτικού προτύπου το οποίο στηρίζεται στην οικογενειακή εκμετάλλευση και στη γεωργική επιχείρηση.

9.8. Η ΕΤΠ καλεί την Επιτροπή να διαμορφώσει με τέτοιο τρόπο τις προτάσεις της ώστε να διατηρηθεί ένας κατά το δυνατό υψηλός αριθμός θέσεων απασχόλησης στον γεωργικό τομέα.

9.9. Η ΕΤΠ ζητά να διατηρηθούν οι αρχές της μεταρρύθμισης της πολιτικής για τις γεωργικές αγορές, που υλοποιήθηκε το 1992 7 εξάλλου, οι μεταρρυθμίσεις θα πρέπει να εστιασθούν σε τομείς όπου χρειάζεται να αναληφθεί δράση στο εσωτερικό της ΕΕ, δηλαδή, κυρίως στους τομείς του βοείου κρέατος και της γαλακτοπαραγωγής. Ταυτόχρονα, οι γεωργοί πρέπει και στο μέλλον να μπορούν να εξασφαλίζουν το εισόδημά τους μέσω της αγοράς κατά προτεραιότητα.

9.10. Η ΕΤΠ θεωρεί ότι η μείωση των τιμών παρέμβασης στην προβλεπόμενη έκταση δεν είναι απαραίτητη επί του παρόντος.

9.11. Η ΕΤΠ ζητεί όπως οι παραγωγοί λάβουν πλήρη αποζημίωση ως αντιστάθμιση για την προαναφερθείσα μείωση των τιμών παρέμβασης.

9.12. Η ΕΤΠ καλεί την Επιτροπή να επεξηγήσει τη διαμόρφωση των αντισταθμιστικών πληρωμών μέσω της κατάθεσης εκτελεστικών διατάξεων.

9.13. Η ΕΤΠ φοβάται μήπως, μέσω της καθιέρωσης νεώτερων, περιπλοκότερων μέσων προκύψει μια αύξηση των διοικητικών και ελεγκτικών δαπανών για τους παραγωγούς και τις εθνικές αρχές και συνηγορεί για ένα κατά το δυνατό απλό σύστημα.

9.14. Η ΕΤΠ υπογραμμίζει τις μεγάλες διαφορές μεταξύ παραγωγικών περιοχών στην ΕΕ. Οι διαφορές αυτές επιβάλλεται να ληφθούν υπόψη με καλύτερο τρόπο κατά την θέσπιση νέων κανόνων.

9.15. Η ΕΤΠ προτείνει όπως οι ποσοστώσεις γάλακτος από την αρχή της περιόδου παράτασης μέχρι το 2006 διανεμηθούν στους δραστηριοποιούμενους παραγωγούς και όπως ο υποχρεωτικός δεσμός με την επιφάνεια καταργηθεί. Επιπλέον, είναι σκόπιμο να διευκρινισθεί ήδη από τώρα τι μέλλει γενέσθαι όσον αφορά τη ρύθμιση της αγοράς γάλακτος μετά το 2006, ώστε να ληφθούν υπόψη οι μακροπρόθεσμες επενδύσεις στο σχετικό τομέα.

9.16. Η ΕΤΠ θεωρεί ότι τα προβλεπόμενα εθνικά ανώτατα όρια επιβάλλεται να προσανατολίζονται προς τις ισχύουσες παραγωγικές ποσοστώσεις. Παράλληλα, χρειάζεται να ληφθεί πρόνοια ώστε να μην υπάρξουν στρεβλώσεις στον ανταγωνισμό.

Βρυξέλλες, 14 Ιανουαρίου 1999.

Ο Πρόεδρος της Επιτροπής των Περιφερειών

Manfred DAMMEYER

() EE C 170 της 4.6.1998, σελίδες 85, 1, 4, 13, 38, 60, 93, 67.

() EE C 176 της 9.6.1998, σ. 1.

() EE C 271 της 31.8.1998, σ. 21.

() EE C 150 της 16.5.1998, σ. 14.

() EE C 116 της 14.4.1997, σ. 39.

() EE C 129 της 2.5.1996, σ. 15.